Balčiūkas
55°11′41″ š. pl. 25°59′14″ r. ilg.﻿ / ﻿55.19472°š. pl. 25.98722°r. ilg.﻿ / 55.19472; 25.98722 Balčiūkas arba Balčiukas – ežeras Lietuvoje, Švenčionių rajone, 6,5 km į pietus nuo Kaltanėnų, Veikūnų miške, Žeimenos upės slėnyje. Ežero ilgis iš vakarų į rytus – 0,4 km, plotis – iki 0,31 km. Altitudė 132,9 m. Vakarinis krantas žemas ir pelkėtas, kiti krantai daugiausia aukšti, apaugę medžiais. Rytine pakrante eina geležinkelis Švenčionėliai-Utena ir kelias  111  Utena–Kaltanėnai–Švenčionys . Vakaruose ežeras per pelkę protakomis jungiasi su čia pat tekančia Žeimena.